Βιντσέντζο Τσερρούλι

+ 1 Αστεροειδή 704 Ιντεράμνια  2 Οκτωβρίου 1910
Ο Βιντσέντζο Τσερρούλι (, 20 Απριλίου 1859 – 30 Μαΐου 1927) ήταν Ιταλός αστρονόμος και ιδρυτής του Αστεροσκοπείου Κολλουράνια-Τέραμο στο Τέραμο της κεντρικής Ιταλίας, όπου γεννήθηκε.A. Di Legge Necr.: Rend. Lincei, app. al v. (6) 8 (1928), I-VIII]  

Αποφοίτησε από το Πανεπιστήμιο Σαπιέντσα της Ρώμης το 1881 και συνέχισε τις σπουδές του στο Πανεπιστήμιο του Βερολίνου. Ο Τσερρούλι συνέταξε έναν κατάλογο αστέρων μαζί με τον Ελία Μιλλόσεβιτς, ο οποίος ήταν αστρονόμος στο Ποντιφικό Γρηγοριανό Πανεπιστήμιο."Cerullli, Vincenzo", The Catholic Encyclopedia and Its Makers, New York, the Encyclopedia Press, 1917, p. 28

Το 1890, ίδρυσε το αστεροσκοπείο του, το οποίο ονόμασε «Κολλουράνια», εξοπλίζοντάς το με ένα διοπτρικό Cooke 40 cm, το οποίο είχε αγοράσει για 2000 λίρες (210.652 λίρες στο ισοδύναμο του 2020) από τον γιο του Βρετανού αστρονόμου, Τζέιμς Γουίγκλσγουορθ (James Wigglesworth) και το οποίο βρισκόταν στο Σκάρμπορο, πριν αποσυναρμολογηθεί και μεταφερθεί στο Τέραμο. Παρατήρησε επίσης τον Άρη και ανέπτυξε τη θεωρία ότι τα κανάλια του Άρη δεν ήταν πραγματικά αλλά μια οπτική ψευδαίσθηση, μια θεωρία που αργότερα επιβεβαιώθηκε.

Ανακάλυψε έναν αστεροειδή, τον 704 Ιντεράμνια, ο οποίος πήρε το όνομά του από τη λατινική ονομασία του Τέραμο, και είναι αξιοσημείωτος για τη σχετικά μεγάλη διάμετρο του, περίπου 350 χλμ., γεγονός που τον καθιστά το πέμπτο μεγαλύτερο σώμα στην παραδοσιακή ζώνη αστεροειδών.704 Interamnia 2003 Mar 23704 Interamnia (1910 KU). NASA Ο Τσερρούλι πέθανε στο Μεράτε, της Επαρχίας του Λέκκο, το 1927.

 Ονομάσθηκαν προς τιμή του 
 Ο κρατήρας Τσερρούλι μήκους 130 χιλιομέτρων στον Άρη.
 Ο αστεροειδής 366 Βικεντία (366 Vincentina).
 Ο αστεροειδής 31028 Τσερρούλι (31028 Cerulli).

Παραπομπές

Κατηγορία:Ιταλοί αστρονόμοι
Κατηγορία:Αστρονόμοι του 20ού αιώνα